《谢易之自京回遗余文物七品各赋律诗一首谢之》
元代·张仲深

金工采得首山铜，范合全凭橐籥功。轮廓回环函太极，圆方相亚启鸿濛。

五铢榆荚非今制，阴缦阳文在昔同。母子权行归至正，悭囊已免一钱空。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。